section_heading: Radnja
paragraph_text: Producentica rijalitija je mlada i lijepa Nataša (Nataša Janjić). Natašin život je monoton, posvećena je brizi o bolesnom bratu Vedranu (Nikola Kerkez). Iza ljušture predane poslovne osobe krije se djevojka koja vapi za ljubavlju. Producent je također i zlobni Maks (Aleksandar Cvjetković), koji ne može priznati kako nije alfa i omega produkcije i kako mu je Nataša nadređena. Tu su i Natašina prijateljica, garderoberka Lidija (Jasna Bilušić) i Natašina asistentica Karla (Ana Vučak).